Lefapha la Ditšhelete le tshwanetse go tsenya tirisong le go tlhokomela pholesi ya tsamaiso ya ditšhelete tsa setšhaba e e lolameng, e se bofitlha e bile e le mo dinakong mo mafapheng otlhe a porofense.
Le tshwanetse go netefatsa gore go dirisiwa ditlamelo tsotlhe tsa porofense tsa ditšhelete le tse e seng tsa ditšhelete ka tsela e e maleba, e e somarelang mme gape e le bokgoni gape e nonofile. Seabe sa lona sa tshegetso ke sa go gokaganya Dipuso tsa Bosetšhaba, Porofense le Pusoselegae mo mererong ya pholesi ya tsamaiso ya ditšhelete.
Go kgontsha lefapha go diragatsa seabe sa lona sa go okamela, go tsenya tirisong le go tlhokomela dipholesi tsotlhe tsa ditšhelete mo porofenseng. Go amoetswe popegotheo e e maleba mme e tsentswe tirisong.
Go ya ka Molao wa Kgodiso ya Phitlhelelo ya Tshedimosetso, Motlatsa Motlhankedi wa Tshedimosetso o tla thapiwa go thusa Motlhankedi wa Tshedimosetso yo o thapilweng mo Porofenseng mme tiro ya gagwe e tla nna go tsamaisa thulaganyo ya phitlhelelo ya tshedimosetso/ direkoto.
Motlatsa Motlhankedi wa Tshedimosetso: Rre M.B.
Go ya ka Molao wa Kgodiso ya Phitlhelelo ya Tshedimosetso wa 2000, motho mongwe le mongwe o na le tetla ya go kopa phitlhelelo ya tshedimosetso nngwe le nngwe e e tshotsweng ke mmuso gongwe setheo sengwe le sengwe sa setšhaba. Gore motho a kgone go fitlhelela tshedimosetso, motho o tshwanetse go tlatsa foromo ya kopo ya phitlhelelo ya tshedimosetso. Foromo e tlapisitswe fano jaaka Mametlelelo A. Foromo eno e tshwanetse go romelwa go Motlatsamotlhankedi wa Tshedimosetso kwa dintlheng tse di fa godimo tsa kgolagano.
Direkoto tsa Lefapha la Ditšhelete di aroganngwa go ya ka direkoto tsa makwalo le direkoto tse dingwe tse e seng makwalo (direkoto tse dingwe).
Direkoto tsa makwalo di tlhagelela mo rejisetareng ya difaele tse di buletsweng dithulaganyo tsa go faela tse di tshwanang tsa tshetso le tsa badiri gammogo le thulaganyo ya go faela ya ditiro tsa ka gale e e leng ya Lefapha fela.
Direkoto tse dingwe tse e seng tsa makwalo di tlhagelela mo sejuleng ya taolo ya direkoto. Lefapha la Ditšhelete le ne le sa aroganya le go laola direkoto tsa lona go ya ka ditaelo tsa diakhaefe go fitlha ka kgwedi ya Tlhakole, 2001.
Ga jaana direkoto di faelwa go tswa kwa morago go ya ka dithulaganyo tse di rebotsweng tsa go faela le sejule ya taolo ya direkoto. Thulaganyo eno e ya go tsaya sebaka se seleele ka ntlha ya fa e akaretsa direkoto tsotlhe tsa go tloga ka 1994. Fa direkoto tse di sa aroganngwang di ntse di faelwa go tswa kwa morago, manyuale ono o tla nna o bewa mo dinakong mme dikhopi di fetisediwa go Komišene ya Ditshwanelo tsa Botho ya Aforika Borwa gangwe le gape.
Direjisetara 1. Dituelo tsa Telkom Karolo ya Palotlotlo tsa Ditšhelete 2. Direjisetara tsa ketleetso ya mhago Karolo ya Palotlotlo le maeto Tsa mafapha otlhe.
Direjesetara tsa hatekhopi Dituelo Karolo ya Palotlotlo tse di dirilweng, lotseno la lekgetho fa e sale ka ngwaga wa 1994.
Go sa 2. Khopikgolo ya thulaganyo ya go faela Tlhogo ya bokwadisetso akarediwe 3. Sejule ya Taolo ya Direkoto Tlhogo ya bokwadisetso direjisetara tsa 4.
Rejisetara ya makwalo a a tswelang Bokwadisetso jwa magareng kwa ntle.
Direjisetara 1. Taolo ya Phetolo ya Thulaganyo Teseke ya Thuso ya Persal tsa 2.
Lefapha la Ditšhelete le tlamela mafapha a mangwe ka ditirelo. Lefapha le thusa mafapha a mangwe go a kgontsha go tlamela setšhaba ka ditirelo.
Lefapha le tla tlamela ditlhopa tse di nang le kgatlhego dikhopi tsa Dikanego tsa Tekanyetsokabo tsa ngwaga e nngwe le e nngwe fa go kopiwa jalo.
Kantoro ya Boto ya Dithenkara ya Porofense e itsese setšhaba ka dithendara tse di phasaladitsweng mme e ntsha dikwalo tsa dithendara gammogo le go tlamela ka katiso ya ditsela tsa go thendara go setšhaba / ditlhopa tse di nang le kgatlhego fa go kopiwa jalo.
Kantoro ya Boto ya Dithendara ya Porofense e tlamela ka katiso le thuso go mafapha go netefatsa gore a ikobela dipholesi tsa theko ya dithoto.
Lephata la Ramatlotlo la Porofense le netefatsa gore go dirisiwa mekgwa ya ditšhelete e e seng bofitlha le gore go phasaladiwa dikanego tse di ikanyegang tsa ditšhelete gore batho ba di bone.
Lefapha la Ditšhelete le nna le dikamano tse di tswelelang le mafapha a mangwe a porofense ka setheo sa Batlhankedibagolo ba Ditšhelete, thulaganyo ya dikanego tsa tekanyetsokabo tsa ngwaga le ngwaga gammogo le ditlhagiso tsa khansele ya tekanyetsokabo ya mafapha ngwaga le ngwaga. Ka dikamano tse di fa godimo, mafapha a manwe a porofense a newa kaelo go tokafatsa ditirelo go badirisi (baagi). Go newa Lephata la Bosetshaba la Ramatlotlo gammogo le Mokhuduthamaba dipegelo gangwe le gape go netefatsa gore go tlamelwa badirisi botlhe ka ditirelo tse di lekaneng.
Kantoro ya Boto ya Dithendara ya Porofense e tlamela Bagwebipotlana le Ba ba neng ba tlhokile ditshono mo nakong e e fetileng ka katiso mme e gokagana ka tlhamalalo le ditokololo tsa mekgatlho ya kgwebo go utlwa megopolo ya bona malebana le ditaelo tsa pholesi tse di maleba.